# Елена Майорова

Елена Майорова, Елена Владимир кызы Майорова (рус. Еле́на Влади́мировна Майо́рова, 1958 елның 30 мае, ССРБ, РСФСР, Көньяк Сахалин — 1997 елның 23 августы, РФ, Мәскәү) — совет һәм РФ кино һәм театр актрисасы, РСФСР атказанган артисты (1989). Кырыктан артык фильмда уйнаган.

# Елена Майорова
## Тәрҗемәи хәле

1958 елның 30 маенда РСФСРның Сахалин өлкәсе Көньяк Сахалин (1905 — 1946 елларда Тоёхара) шәһәрендә эшче гаиләдә туган. Өченче сыйныфтан шәһәр Пионерлар сарае каршындагы театр студиясендә шөгыльләнә. Мәктәпне тәмамлагач, Мәскәү театр институтларына укырга керергә килә, ләкин берсендә дә конкурстан уза алмый. Бер ел Мәскәүдә төзелеш укуханәсендә укый. 1976 елда ГИТИСка укырга керә (Олег Табаков остаханәсе), 1980 елда әлеге югары уку йортын тәмамлый.
1982 — 1983 елларда «Современник» театрында эшли. 1983 елдан Максим Горький исемендәге МХАТта, 1987 елдан, театр икегә аерылгач, Антон Чехов исемендәге МХАТта хезмәт итә. Театрда төп репертуардагы баш рольләрдә уйный: Елена («Дни Турбиных», 1983), Констанция («Амадей», 1984), Нина Заречная («Чайка», 1985), Флипота («Тартюф», 1988), Анна Петровна («Иванов», 1990), Елена Андреевна («Дядя Ваня», 1990) һ. б..
Кино экраннарында «Сезнең төшкә дә кермәде» (рус. Вам и не снилось, режиссер Илья Фрэз) фильмындагы Зоя роле белән күренә. Режиссер Андрей Малюковның «Тиз йөрешле 34нче поезд» (рус. 34-й скорый) картинасы аша танылу килә. Режиссер Владимир Хотиненконың «Макаров» (1993) фильмындагы Наташа роле, Александр Миттаның «Себердә адашкан» (рус. Затерянный в Сибири, 1991) картинасындагы табибә Анна Ильинична роле дә бик уңышлы килеп чыга. Кыска гына иҗади гомерендә кырыклап фильмда уйнарга өлгерә.
Актрисаның гомере 1997 елның 23 августында фаҗигале рәвештә өзелә — керосин түгелеп, күлмәгенә ут каба, тән өслегенең 80 % ы утта пешә. «Үз-үзенә ут төрткә»н, — дип фаразлаучылар да бар.

# Елена Майорова
## Тәрҗемәи хәле
### Фильмография

| 1980}— Незваный друг — Глушенкованың хезмәттәше 1981 — Вам и не снилось…— Зоя, Катяның күршесе 1981 — 34-й скорый — Серафима Стешкова («Сима»), проводник хатын 1981 — Дядюшкин сон (телеспектакль) — Зинаида Афанасьевна 1981 — Наше призвание — Кастуська Фиалковская 1981 — Ожидаются похолодание и снег (кыска метражлы) — Таня 1982 — Вы чьё, старичьё? (кыска метражлы) — Валентина 1982 — Родителей не выбирают — Әни 1983 — Полнолуние (телеспектакль) 1983 — Привет с фронта 1983 — Одиноким предоставляется общежитие — Ира Санько 1983 — Последний довод королей — Шу 1984 — Парад планет — Слоновның дус кызы 1984 — Один и без оружия — Дарья Ивановна Латышева 1985 — Вот моя деревня… 1985 — Друзей не выбирают 1985 — Не имеющий чина 1985 — Странная история доктора Джекила и мистера Хайда 1986 — Зина-Зинуля — Нина 1986 — Лётное происшествие 1986 — Я — вожатый форпоста]— Кастуська Фиалковская 1987 — Забытая мелодия для флейты — Люся | 1987 — Везучая — Татьяна Большакова 1988 — Двое и одна — Валентина Корякина 1988 — Скорый поезд — Ольга Корнеева, вагон-ресторан официанткасы — «Созвездие-89» кинофестивале призы 1988 — Корабль 1989 — А был ли Каротин? — Антонина Барс 1989 — Закон — Татьяна Самарина 1990 — Неустановленное лицо — журналист Ольга Троепольская/ Шу-Шу кушаматлы фахишә Саша 1990 — Шаги императора 1991 — Затерянный в Сибири — Анна Ильинична, табибә 1991 — Хмель 1993 — Макаров — Наталья, Макаровның хатыны 1993 — Плащ Казановы — Валя, чәчтараш 1993 — Бездна, круг седьмой 1994 — Белый праздник 1995 — Мелкий бес — Вершина 1996 — Возвращение «Броненосца»— Верка 1996 — Карьера Артуро Уи. Яңа версия — Бетти 1997 — Странное время — Алла 1998 — На ножах (телесериал) — Глафира 1998 — Чехов һәм Ко (телесериал) 1999 — Послушай, не идёт ли дождь… — Үлем |

# Елена Майорова
## Гаилә хәле

I ире (1980 елның өч аенда) — Владимир Чаплыгин, 1976 — 1980 елларда ГИТИСта бергә укыганнар. 1992 елдан Мәскәүнең «Поиск Предмета» театр-төркеменең сәнгать җитәкчесе. II ире (1997 елга кадәр) — рәссам Сергей Шерстюк (1951—1998).
Елена Майорованың балалары булмаган.